ΕΥΘΥΣ ΚΑΙ ΠΛΑΓΙΟΣ ΛΟΓΟΣ

**Όταν σε ένα κείμενο ή σε μια διήγηση αναφέρονται ακριβώς τα λόγια που είπε κάποιος, τότε λέμε ότι αποδίδονται σε Ευθύ Λόγο**.

π.χ. – Ανδρέα, διάβασε το μάθημά σου ή «Αντρέα, διάβασε το μάθημά σου», είπε η Χαρά.

**Αντίθετα, όταν τα λόγια κάποιου αποδοθούν από εμάς, τότε λέμε ότι αποδίδονται σε Πλάγιο Λόγο**.

π.χ. Η Χαρά είπε στον Ανδρέα να διαβάσει το μάθημά του.

|  |  |  |  |  |
| --- | --- | --- | --- | --- |
| **Ευθύς Λόγος** |  |  |  | **Πλάγιος Λόγος** |
| –Πότε θα γίνει το πάρτι ; |  |  |  | Τη ρώτησε πότε θα γίνει το πάρτι. |
| –Δεν ξέρω ακόμη, δε συνεννοηθήκαμε |  |  |  | Του απάντησε ότι δεν ξέρει, γιατί δε συνεννοήθηκαν. |
| –Άραγε θα με καλέσει ο Γρηγόρης ; |  |  |  | Αναρωτήθηκε, αν θα τον καλέσει ο Γρηγόρης. |

ΑΣΚΗΣΕΙΣ

**1. Να μετατρέψεις τον ευθύ λόγο σε *πλάγιο*:**

1. «Πήγαινε να παίξεις με τους φίλους σου!», του είπε η μαμά.
2. «Αύριο θα πάμε εκδρομή», ανακοίνωσε ο διευθυντής.
3. «Σε ένα μήνα κλείνουν τα σχολεία!», ψιθύρισε ο διπλανός μου.
4. «Δεν επιτρέπεται το κάπνισμα εδώ», είπε ο σερβιτόρος στον πελάτη.
5. «Ονομάζομαι Νίκος Παπαδόπουλος», είπε ο νέος συμμαθητής μας.
6. «Δεν έκανες σωστά την άσκηση», παρατήρησε ο δάσκαλος.
7. «Συγχαρητήρια στην ομάδα μπάσκετ που κέρδισε το 1ο βραβείο!», είπαν οι δάσκαλοι.
8. « Είσαι χλωμός. Μήπως είσαι άρρωστος;», ρώτησε ο Κώστας τον Ντανιέλ.
9. «Θέλεις να πάμε μαζί σινεμά;», τη ρώτησε η Μαρία.
10. «Μαμά θα ήθελα να αγοράσω έναν υπολογιστή», είπε η Ιωάννα.

**2. Να μετατρέψεις τον *πλάγιο* λόγο σε ευθύ:**

1. Ο Γιάννης παρακάλεσε τον Νίκο να τον βοηθήσει στις ασκήσεις.
2. Η δασκάλα ανακοίνωσε στα παιδιά ότι θα γράψουν τεστ στη γλώσσα.
3. Ο γυμναστής είπε στον Δημήτρη ότι πέρασε στην ομάδα ποδοσφαίρου.
4. Με ρώτησε τι θέλω.
5. Η Έλλη ρώτησε την Ηρώ αν θέλει να πάνε μαζί βόλτα το απόγευμα.
6. Ο μπαμπάς του Λευτέρη τον άφησε να πάει στην κατασκήνωση το καλοκαίρι.
7. Ρώτησέ τον αν θα μείνει στο σπίτι μας ή θα πάει στο ξενοδοχείο.
8. Άκουσα στο ράδιο πως στην Κίνα έγινε φοβερός σεισμός.
9. Ο μανάβης είπε στην πελάτισσα ότι φέτος οι τιμές θα αυξηθούν.
10. Ήθελα να ξέρω για ποιο λόγο τον τιμώρησαν.